**MG5 Electric modellismertető**

A világelső teljesen elektromos kombi

* Az új MG5 Electric egy teljesen elektromos kombi, amely a stílus, a helykínálat és a praktikum egyedülálló ötvözete – üzleti és családi használatra egyaránt kiváló
* Az MG többszörösen díjnyertes, teljesen elektromos kombi autójának második generációja számos fejlesztéssel – a külső, belső és technológiai felszereltség terén -, és versenyképes árazással
* Nagyfokú praktikum közel 1400 literes csomagtérrel
* Megnyerő teljesítmény és megnyugtató, akár 400 kilométeres WLTP szabvány szerinti hatótáv, zéró károsanyag-kibocsátás
* 3 fázisú váltakozó áramú töltési lehetőség akár 11 kW-ig
* Akár 87 kW-os egyenáramú gyorstöltési lehetőség – 40 perc alatt 10%-ról 80%-ra tölthető
* Gazdag szériafelszereltség, többek között MG Pilot vezetéstámogató rendszer, iSMART Lite konnektivitás és V2L funkció
* Az MG5 Electric kezdetben Comfort felszereltségi szinttel, kétféle akkumulátor-változatban lesz elérhető – a belépőszintű változat ára 14 399 000 forinttól indul

Az MG5 Electric a világ első tisztán elektromos hajtású kombija. Az új MG5 Electric az MG második generációs elektromos modellje, mely új szintre emeli a környezetbarát autózást: tágas utas- és csomagtérrel, rengeteg praktikus technológiai megoldással, megfelelő teljesítményű hajtáslánccal és hosszú garanciaidővel.

**Dizájn:** letisztult vonalak, megnyerő kényelem

Az MG5 Electric formaterve modern, minimalista megjelenést és érzetet kelt, maximalizálja a kényelmet és minimalizálja a zavaró tényezőket. Az autó letisztult vonalait kiemelő, krómozott díszítő elemek hangsúlyossá teszik tágas méreteit. A teljes karosszéria hosszában végighúzódó, lágyan hullámzó övvonal kiemeli a kombi hosszú íveit és erőteljes stílusát. A „fényfüggöny” tervezésű LED fényszórók és hátsó lámpák tökéletesen illeszkednek a karosszéria vonalvezetésébe, sötétben is ikonikussá téve az MG5 Electric megjelenését.

Az MG5 Electric belső tere minőségi dizájnelemekkel és korszerűsített technológiával rendelkezik, a hangsúlyt a kényelemre és a biztonságra helyezve. MG5 Electric prémium kategóriájú vezetési élményt nyújt, melyhez a kényelmet az ergonomikusan kialakított, fűthető Zero-G ülések biztosítják. A belső dizájn és a technológia fejlesztései közé tartozik a vezető felé fordított 10,25' colos érintőképernyő, a könnyedén kezelhető menetválasztó forgókapcsoló és a 7 colos digitális műszeregység.

**Praktikum:** tágas terek, praktikus kialakítás

Az MG5 Electric az európai piac első, teljesen elektromos kombi modelljeként, ez a tágas és jól felszerelt autó minden eddiginél nagyobb teret biztosít a környezetbarát autózás szerelmeseinek. A 4 544 mm hosszú, 1 811 mm széles és 1 513 mm magas klasszikus kombi karosszériaforma 2 665 mm-es tengelytávval tágas belső teret kínál az egész család számára, nem kevesebb mint 27 tárolórekesszel. A legnagyobb teret a nagyvonalú, 479 literes csomagtér biztosítja, amely a hátsó ülések (60/40) lehajtásával 1367 literre bővíthető. Az új MG5 Electric akár 500 kg-os vontatási kapacitását és az akár 75 kg-os tetőterhelését kihasználva, kerékpártartó és tetőbox felhelyezésével még több belső tér szabadítható fel.

Az MG5 Electric praktikus és funkcionális jellegét tovább fokozza, hogy szériafelszereltségként rendelkezik a nagyon kényelmes és hasznos Vehicle-to-Load (V2L) kétirányú töltési képességgel. A V2L rendszer maximális kimeneti teljesítménye 2200 W, és különösen olyan helyzetekben jön jól, amikor nincs elérhető hálózati csatlakozó. Így a felhasználók az akkumulátorban tárolt energiával az MG5 Electric akkumulátoráról egy adapterkábel segítségével más elektromos eszközöket - például légpumpa, vízforraló, hűtőláda, laptop, elektromos robogó, projektor stb. - is működtethetnek.

Ez még nem minden: az új MG5 Electric a fentieken túl szériafelszereltségként az intelligens technológián alapuló MG iSMART Lite rendszerrel is rendelkezik. Ez az újonnan kifejlesztett, 10,25 colos érintőképernyővel ellátott csatlakoztatási rendszer számos funkciót kínál, többek között navigációt, Apple CarPlay-t, Android Auto-t, Bluetooth kapcsolatot, négy USB-portot és okostelefon-alkalmazáson keresztül történő csatlakozást, amellyel a különböző funkciók távolról is vezérelhetők, mint a távoli nyitás-zárás, autókereső, jármű állapotjelző, időzített töltés, riasztó stb.

**Hajtáslánc:** Kétféle hatótávolság

Az MG5 Electric kényelmes, könnyed és lendületes vezetési élményt nyújt, azonnali gyorsulással és kifinomult vezetési minőséggel. Kétféle, különböző hatótávolsággal bíró akkumulátorcsomaggal kapható: a Long Range változat 61,1 kWh kapacitású akkumulátorral megnyugtató, 400 km-es hatótávolságot (WLTP) biztosít. Az első kerekeket egy 115 kW (156 LE) teljesítményű és 280 Nm nyomatékú villanymotor hajtja. A Standard Range változat 50,3 kWh-s akkumulátorral 320 km-es hatótávolsággal (WLTP) bír, melynek villanymotorja 130 kW (177 LE) teljesítményt és szintén 280 Nm nyomatékot kínál. A fejlett, nagy kapacitású CATL akkumulátor és az állandó mágneses szinkronmotor (PSM) az MG5-nek kiemelkedő megbízhatóságot, nagyobb hatékonyságot és magasabb teljesítményt nyújt, például 8,3 másodperc alatt gyorsul 0-100 km/h-ra, a végsebessége pedig 185 km/h.

A háromfázisú AC gyorstöltés 11 kW-os töltési teljesítményt biztosít az MG5 Electric számára. A 61,1 kWh kapacitású akkumulátor maximum 87 kW-os töltési teljesítményt képes felvenni, ami egyenáramú (DC) gyorstöltővel mindössze 40 perc töltési időt jelent 10% és 80% között. A háromféle vezetési mód (Eco, Normal és Sport), továbbá a 3 fokozatban állítható regeneratív fékezési (KERS) rendszer azon túl, hogy az elektromos hatótávolság növelésében segít, alkalmazkodik az útviszonyokhoz és vezetési stílusodhoz is.

**Biztonság:** MG Pilot vezetéstámogató rendszer

MG5 Electric tele van olyan funkciókkal, amelyekkel könnyebbé, okosabbá és biztonságosabbá válik az utazás. Az intelligens MG Pilot technológiánk az új MG5 Electric alapfelszereltségéhez tartozik. Az MG Pilot egy olyan, részben automatizált, innovatív vezetéstámogató rendszerekből álló csomag, amely a legmodernebb figyelmeztető és támogató funkciókkal nagyobb biztonságot nyújt az utakon, hogy megvédje Önt és családját. Kilenc biztonsági funkciót tartalmaz: adaptív sebességtartó automatika (ACC), intelligens távolsági fényszóró asszisztens (IHC), sebességtámogató rendszer (SAS), ráfutásos ütközés figyelmeztetés (FCW), aktív vészfékező rendszer (AEB), sávelhagyás figyelmeztetés (LDW), sávtartó rendszer (LKA), forgalmi dugó asszisztens (TJA), közlekedési táblák felismerése (TSR), parkoló asszisztens (PDC).

**Felszereltségi szintek, árazás:** Comfort és Luxury

Az új MG5 Electric négyféle karosszériaszínben (Dover White, Pebble Black, Diamond Red és Medal Silver) és két felszereltségi szinttel válik elérhetővé: Comfort és Luxury.

A Comfort változat széleskörű alapfelszereltséget kínál, többek között PM2.5 légszűrővel ellátott légkondicionálót, automata LED fényszórókat és hátsó lámpákat, fűthető első üléseket szövet kárpitozással, parkoló asszisztenst (hátsó tolatókamera és parkolóradar), 7colos digitális kijelzőt, bőrborítású multifunkciós kormánykereket, a 16 colos könnyűfém keréktárcsákat, hosszanti tetősínt, kulcs nélküli ajtónyitás és nyomógombos motorindítást. Szintén az alapfelszereltség része az Apple CarPlay/Android Auto és a magas szintű biztonságot nyújtó, MG Pilot vezetéstámogató rendszer (ADAS) kilenc fejlett funkciója biztosít. Alapára a Standard Range változat esetében 14 399 000 Ft, a Long Range változat pedig 15 999 000 Ft.

A Luxury felszereltségi szint – amely hazánkban később válik elérhetővé – a Comfort változatot egészíti olyan funkciókkal, mint az automata klímaberendezés, 360˚-os kamerarendszer, sötétített hátsó ablakok, esőérzékelő, automatikusan elsötétedő belső tükör elektromosan állítható vezetőülés deréktámasszal, fűthető első ülésekkel műbőr kárpitozással és 17 colos könnyűfém keréktárcsák.

**Garancia:** 7 év minőségi gondoskodás

Az MG termékei a rendkívül alapos tervezés és csúcskategóriás gyártási sztenderdek és összeszerelési minőség miatt – minőségben és megbízhatóságban is – a legmagasabb színvonalat képviselik. Ezért az általa gyártott és forgalmazott összes MG modellre 7 évig tartó minőségi Triple 7 Care garancia szolgáltatáscsomagot biztosít, melynek részei:

* 7 év vagy 150 000 kilométeres futásteljesítményig teljes körű (általános műszaki-, illetve a nagyfeszültségű rendszer és az akkumulátorcsomag teljesítményére vonatkozó) gyári garancia, valamint 7 év kilométerkorlátozás nélküli átrozsdásodás elleni garancia. A teljeskörű minőségi garancia átruházható, ha az autó a garancia érvényességének időtartama alatt gazdát cserél, és elektromos modellek esetén vonatkozik az akkumulátorcsomagra, és az elektromos erőátviteli rendszerre is.
* 7 éves országúti segélyszolgálat a call center ingyenes hívását és a legközelebbi MG márkakereskedőhöz történő elvontatást fedezi. Az első évet tartalmazza, a második évtől a hetedik évig minden olyan ügyfél számára érvényes, aki az éves tervszerű karbantartást MG márkaszervizben végezteti.
* 7 éves ingyenes átvizsgálás igény: az MG márkaszervizek évente egy alkalommal az éves karbantartáson felül 7 rendszer (motor, sebességváltó, kormánymű, felfüggesztés, fékrendszer, légkondicionáló rendszer és elektromos rendszer) állapotának és megfelelő működésének ingyenes ellenőrzését biztosítják annak érdekében, hogy az MG járművek mindig a legjobb állapotban legyenek. Amennyiben a motorolaj minősége alapján olajcserére is szükség van, ehhez motorolajat és a hozzá tartozó munkaóradíjat ingyen biztosítják.